cyanic-selkie/wikianc huggingface dataset:
HMAS Nizam
Brittiläisessä Tyynenmeren laivastossa
Alukseen osui 11. helmikuuta noin kello 22 kaksitoista merimailia Cape Leeuwinin majakasta suuri aalto, joka aiheutti sen kallistumisen. Kymmenen miestä lensi yli laidan, mutta etsinnöistä huolimatta veteen joutuneita ei löytynyt. Aluksen vauriot pakottivat sen viipymään Fremantlessa aina 7. maaliskuuta saakka. Alus saapui 14. maaliskuuta Sydneyyn, jossa se liittyi sisaraluksiinsa. Nizam, Napier ja Norman lähtivät 1. huhtikuuta Manukselle, jonne ne saapuivat 7. huhtikuuta. Alukset lukuun ottamatta Napieria saapuivat 13. huhtikuuta Leytenlahdelle, jossa ne liittyivät brittiläiseen Tyynenmeren laivastoon.
Aluksella todettiin 25. huhtikuuta polio, ja se asetettiin karanteeniin, joten alus oli palveluskelvoton. Toukokuussa alus sai luvan toimia taisteluosasto 57:n tukiryhmän  mukana, ja se siirtyi operaatioalueelle. Tukiryhmä palasi 18. toukokuuta Leytenlahdelle, ja Nizam lähti 23. toukokuuta Manuksen kautta Sydneyyn, jonne se saapui 4. kesäkuuta. Konehuoneessa havaittujen vikojen korjaamisen jälkeen alus lähti 28. kesäkuuta paluumatkalle Manuksen kautta Milnenlahdelle, jonne se saapui 4. heinäkuuta.
Budan linna
Ensimmäinen linna tälle paikalle rakennettiin vuosien 1247 ja 1265 välillä. Sigismund Luxemburgilaisen pitkän hallituskauden aikana linnasta kehittyi Euroopan merkittävimpiin kuuluva goottilainen linna. Matias Corvinus kutsui italialaisia taiteilijoita ja arkkitehteja uudistamaan linnaa, ja Budapestistä tuli Alppien pohjoispuolisen renessanssin keskus.
Toisen maailmansodan loppuvaiheessa Budapestin piirityksen aikana linna oli akselivaltojen viimeinen turvapaikka, ja Puna-armeija pommitti sen maan tasalle. Kommunistihallinnon aikana uusbarokkipalatsia pidettiin taantumuksellisen hallinnon jäänteenä, ja se tuhottiin. Keskiaikainen linnoitus nousi arvossaan, ja se kunnostettiin.
Bruce Kirby
Kirbyn poika oli vuonna 2006 kuollut näyttelijä Bruno Kirby.
Final Fantasy I–II
Final Fantasy I–II on Final Fantasyn ja Final Fantasy II:n vuonna  ilmestynyt uudelleenjulkaisu, joka tuli saataville vain Japanissa. Se oli viimeinen Squaren peli, joka kehitettiin Nintendo Family Computerille, mutta samalla myös ensimmäinen kokoelma, jossa kaksi ensimmäistä Final Fantasy -sarjan osaa julkaistiin yhteisessä pakkauksessa. Final Fantasy I–II:a seurasivat Final Fantasy Origins ja Final Fantasy I & II: Dawn of Souls. Peliä markkinoitiin rajoitetussa erässä, johon kuului erilaisia ekstratavaroita, kuten pelimaailmojen karttoja sekä opaskirjoja.
Makrilliahven
Levinneisyys
Makrilliahven on laajalle levinnyt laji. Sitä tavataan trooppisista ja subtrooppisita vesistä Atlantin, Intian valtameren ja Tyynenmeren alueilta. Makrilliahven elää syvissä vesissä tyypillisimmin 100–900 metrin syvyydessä ja sen elintavat ovat suurelta osin tuntemattomat.
Bosnian sodan alku
Bosnia liukui kohti sotaa
Syksyllä ja talvella vuonna 1991 Bosnia ja Hertsegovinassa sattui kahakoita, joissa kuoli yksittäisiä muslimeja. Maahan oli syntynyt liittoarmeijan ja aluepuolustuksen lisäksi 9 aseellista ryhmää. Banja Lukan alue ja muut serbialueet oli julistettu "Bosnian Krajinaksi" eli "Bosnian serbimaaksi" joka harjoitti yhteistyötä Kroatian Krajinan kanssa. Kun Bosnia ja Hertsegovinan parlamentti äänesti maan vapaaksi muttei itsenäiseksi lokakuun 16. päivä, serbit marssivat ulos kokouksesta ja sanoivat äänestyksen olevan perustuslain vastainen. Serbijohtajat uhkasivat palauttaa laillisen järjestyksen liittoarmeijan tuella. Toisaalta muslimit ja kroaatit allekirjoittivat asiakirjoja, jotka valmistelivat Bosnia ja Hertsegovinan itsenäistymistä. Bosniakkihallituksen poliisia vahvennettiin huomattavasti noin 30000 mieheen ennen lokakuun puoltaväliä 1991. Lokakuun 1991 puolivälin jälkeen saapui Länsi-Bosniaan kroaattijoukkoja. Bosnian suvereenisuusjulistuksen takia mahdollisesti syttyvästä sodasta uumoiltiin tulevan jopa "kymmeniä vuosia kestävä Euroopan Libanon". Tammikuussa 1992 maahan siirrettiin monia siellä syntyneitä serbiupseereita, esimerkiksi Ratko Mladić. Toisaalta Slobodan Milošević puhdisti liittoarmeijasta helmikuussa 30 korkea-arvoista upseeria, mm. Blagoje Adžićin, joka olisi halunnut armeijalle suurempaa itsenäisyyttä. 8. toukokuuta tynkä-Jugoslavian liittoarmeijasta lähti eläkkeelle 40 upseeria. Bosnian sodassa Jugoslavian liittoarmeija oli käytännössä Serbian armeija, jolla ei ollut omaa valtaa. Näin Bosnia ja Hertsegovinan serbiarmeija loi Suur-Serbiaa. Izetbegovic hylkäsi vuoden 1992 alussa sodan uhalla ajatuksen Bosnian jakamisesta kolmeen kantoniin.
Bijeljina
1. huhtikuuta belgradilaisen mafiapomon Arkanin johtamat četnikkijoukot valtasivat Bijeljinan kaupungin.
Arkanin sotilaat sekä heihin liittyneet paikalliset serbit tappoivat muslimeja summittaisesti, hyökkäsivät moskeijoihin ja ryöstivät muslimien kodeista kaiken arvokkaan. Sähkö ja vesi katkaistiin, hengissä selvinneet pakenivat. Liittoarmeija tuli paikalle "rauhoittamaan tilannetta", mutta muslimit luulivat turhaan sen auttavan heitä: liittoarmeija ja četnikit puhdistivat yhdessä kaupunkia. Lähes kaikki kaupungin 30 000 bosniakista pakenivat ja noin sata kuoli. Massamurhaa ei tehty, vaan satunnainen tappaminen pelotti ihmiset tiehensä.
Sodan laajeneminen ja vakiintuminen
6. huhtikuuta Ey-maat tunnustivat Bosnia-Hartsegovinan, joka hajosi virallisestikin, kun serbit jäyttäytyiovät pois parlamentista.
HMAS Nestor
Palvelus
Alus siirrettiin 8. kesäkuuta telakalle, jossa sen taaemmat torpedoputket korvattiin neljän tuuman ilmatorjuntatykillä. Alus palasi telakalta vapauduttuaan 13. kesäkuuta laivueeseensa. Heinäkuussa alus määrättiin suojaamaan operaatio Substancen saattuetta Maltalle.
Huokoisuus
Kivien huokoisuus
Huokoisuus on huokostilan suhde kappaleen kokoniastilavuuteen. Huokoisuuteen vaikuttavat kivilaji, huokosten jakautuminen, mineraalien sidostuminen, diageneesi ja koostumus. Huokoisuus ei riipu raekoosta, sillä rakeiden välisen huokostilan koko riippuu vain tavasta, jolla rakeet ovat pakkautuneet kiveksi.
Nokia E90 Communicator
Aiheesta muualla
Nokia Eseries
Itärata
Itärata on suunnitteilla oleva rautatie, joka erkanisi suunnitteilla olevasta Lentoradasta Keravalla ja kulkisi Porvoon kautta Kouvolan Korialle. Ratavaraus esiintyy yleis- ja seutukaavoissa ja kuntien asemakaavoissa. Hankkeessa on aikaisemmin esitetty useita erilaisia reittivaihtoehtoja, ja Kotkan ja Haminan kautta kulkeva linjaus on tunnettu nimellä Itäinen rantarata. Vuodesta 2020 saakka rataa on kuitenkin suunniteltu ensisijaisesti linjauksella Lentorata–Porvoo–Kouvola. Itäradasta tulisi kaksiraiteinen sekaliikennerata, joka palvelisi sekä matkustaja- että tavaraliikennettä.
Etajima (Hiroshima)
Etajimasta on säännöllisiä lauttayhteyksiä Hiroshimaan ja Kureen. Molemmissa kaupungeissa käydään saarilta töissä.
Boris Rousson
Boris Rousson (s. 14. kesäkuuta 1970 Val-d'Or, Québec, Kanada) on kanadalais-saksalainen entinen jääkiekkomaalivahti. Hän on nykyään DEL-joukkue Hamburg Freezersin apuvalmentaja.
Zofia Atteslander
Atteslanderin kuolinaikaa ja paikkaa ei tiedetä. Viimeiset viranomaismerkinnät hänestä ovat vuodelta 1928.
Nestori Telkkä
Perhe
Nestori Telkän ensimmäinen puoliso oli Hämeenkyrössä syntynytt Fanni Mariaana Eenokintytär (1876-1911), jonka kanssa hän avioitui vuonna 1899. Pariskunnalla oli kaksi lasta. Vuonna 1913 Telkkä meni naimisiin tottijärveläisen Hilda Silverbergin (s. 1892) kanssa.
Venäjän federaatio 1991–1993
Venäjän federaatiossa vuodet 1991–1993 olivat aikaa, jolloin talousuudistukset alkoivat. Venäjällä vallitsi presidentti Boris Jeltsinin luoma demokratia, mutta sen talous oli pahoissa vaikeuksissa. Sotateollisuus ja asevoimat kärsivät pahasta rappiosta samaan aikaan kun maassa vallitsi valtataistelu presidentti Jeltsinin ja parlamentin välillä. Toisaalta jotkut rikastuivat myymällä raaka-aineita länteen. Kausi päättyi poliittisen valtataistelun luomaan vuoden 1993 perustuslailliseen kriisiin.
Uudistukset ja talouden alamäki
Moskovaan syntyi lännestä tuotuja tavaroita myyviä kioskeja ja myös suuria tukkukauppoja. Samalla Venäjä myi raaka-aineita länteen, ja moni rikastui öljyllä ja värimetalleilla. Sotateollisuuden luhistuminen kutisti huomattavasti maan teollisuustuotantoa. .
Sairastelevan, alkoholisoituneen Jeltsinin sisäpolitiikka oli melko hapuilevaa ja presidenttiä itseään epäiltiin korruptiosta. Jeltsin saattoi arvaamatta erottaa ministereitä. Maan alueiden kuvernöörit hallitsivat omaa aluettaan itsenäisesti vuodesta 1993 ja heidän alueillaan oli liittovaltion lakien kanssa ristiriidassa olevia lakeja. Paikallisvaaleissa nousi Venäjällä 90-luvulla valtaan jopa rikollisia joillain alueilla. Eri alueet eivät saaneet enää Moskovalta rahaa lainkaan tai eivät ainakaan tarpeeksi. Toiset alueet rakensivat markkinataloutta, köyhemmät jättäytyivät omavaraistalouteen. Jotkut alueet rikastuivat, toiset köyhtyivät. Alueet saivat itselleen lisää valtaa päättää omista asioistaan. Rikollisten hallitsemilla alueilla Moskovasta tulevat avustusraha jaettiin päättäjien kesken. Muutenkin korruptio kukoisti maassa. Venäjän sisäpolitiikkaa luonnehti varsinkin 1990-luvun alussa kommunistienemmistöisen parlamentin ja presidentin välinen valtataistelu. Turvallisuuspalvelut toimivat demokraatteja vastaan vuoteen 1996 asti.
Kozure Ōkami (elokuva)
Kozure Ōkami: Kowokashi udekashi tsukamatsuru on japanilainen ”Yksinäinen susi ja poika” -samuraielokuvasarjan ensimmäinen elokuva, joka julkaistiin Japanissa vuonna 1972. Elokuva perustuu hyvin tunnettuun Goseki Kojiman piirtämään naturalistiseen ja nihilistiseen japanilaiseen manga-sarjakuvaan Lone Wolf and Cub, jonka käsikirjoittaja oli Kazuo Koike. Suomessa ko. elokuvasarja tunnetaan lähinnä amerikkalaisten kahdesta ensimmäisestä elokuvasta uudeksi leikkaamalla ja englanniksi dubattuna 1980 elokuvanimellään Shogun Assassin.
Train (yhtye)
Vuonna 2009 Train yhdistyi jälleen ja julkaisi uusimman albuminsa Save Me San Francisco. Ensimmäisestä albumilta julkaistusta singlestä ”Hey, Soul Sister” tuli yhtyeen menestynein single sen uran aikana. Se sijoittui kolmen parhaan joukkoon Billboard Hot 100 -listalla ja pääsi kymmenen parhaan joukkoon useissa muissakin maissa.
Metsäala
Koulutuksen alku
1900-luvun alussa metsäkouluja perustettiin myös muualle Suomeen. Vuonna 1903 avattiin Ähtärissä Tuomarniemen metsäkoulu, vuonna 1905 Pieksämäellä Nikkarilan metsäkoulu ja Rovaniemellä Hirvaan metsäkoulu sekä vuonna 1908 Sipoossa ruotsinkielinen Söderkullan metsäkoulu. Tuohon aikaan koulutus kesti kaksi vuotta ja koulut huolehtivat pitkään metsätyönjohtajien (myöhemmin metsäteknikkojen) koulutuksesta.
Koulutus
Metsäalaa voi opiskella ammatillisissa oppilaitoksissa, ammattikorkeakouluissa ja yliopistoissa opiskelemalla metsätaloutta tai erikoistumalla metsäteollisuuden alan opintoihin. Metsäalan perustutkinnon suorittaminen kestää 2–3 vuotta aiemmasta koulutuksesta riippuen. Ammattikorkeakouluissa opinnot kestävät 3,5–4 vuotta ja yliopistosta valmistutaan noin viidessä vuodessa. Metsäalan tutkinnon suorittaneet voivat työskennellä mm. metsäteollisuuden ja yksityismetsätalouden piirissä sekä yrittäjinä.
Korkea-asteen koulutus ammattikorkeakouluissa
Ammattikorkeakouluissa metsäteollisuuden alaa voi opiskella: Koulutusohjelmista valmistuu insinöörejä (AMK)).
Helvetialaiset
Tiberius ja Drusus liittivät helvetialaisten alueet Rooman valtakuntaan 15 eaa. Alamannit hyökkäsivät helvetialaisten asuinalueille 200-luvulla jaa., ja helvetialaiset sekoittuivat vähitellen germaaneihin.
Bosnian sodan aikajana
Syksy 1994
4. elokuuta Milošević veti näkyvän tukensa Bosnian serbeiltä ja antoi YK-joukkojen asettua rajavartijoiksi Drina-joelle, sillä Bosnian serbit olivat jo kolmannen kerran hylänneet kansainvälisen rauhansuunnitelman. Bosnian serbitasavallan johtajat eivät enää päässeet asuinsijoilleen Serbiaan ja Montenegroon. Serbian ja Bosnian välinen raja sulkeutui virallisesti muilta kuin humanitaarisilta kuljetuksilta. Milošević asettui Bosnian serbejä vastaan, sillä kansainvälinen kauppasaarto oli ajanut Jugoslavian talouden alas. Bosnia-Hertsegovinan serbialueesta oli tullut Serbialle rasite sodan pitkittyessä. Noin 20 % Jugoslavian kansantuotteesta oli mennyt Bosnian serbien auttamiseen.
Kesä 1995
Toukokuussa serbit ottivat 375 YK:n sotilasta panttivangeikseen heinäkuuhun asti. Panttivenkien otto toistui kesällä 1995. Tämä romahdutti tyystin 23 000 miehen vahvuisten YK-joukkojen arvovallan. Serbit varastelivat YK-joukoilta aseita ja hyökkäilivät rauhanturvaajien kimppuun. YK-joukot eivät kyenneet edes puolustamaan itseään, saatikka puuttumaan sotatoimiin Bosnia-Hertsegovinassa. Tämän takia Yhdysvallat ja muutamat Euroopan maat sopivat 3. kesäkuuta alle 10 000 miehen raskasti aseistettujen ns. nopean vastaiskun joukkojen sijoittamisesta. Ensimmäiset nopean toiminnan joukot saapuivat Sarajevoon heinäkuussa. Natokin kannatti YK-joukkojen vahvistamista, mutta oli haluton sekaantumaan suoraan Bosnia-Hertsegovinan taisteluihin.
Syksy 1995
Daytonin rauhanneuvottelut käytiin Ohiossa Yhdysvalloissa marraskuussa 1995 ja rauhansopimus allekirjoitettiin Pariisissa 14. joulukuuta 1995. 18. joulukuuta UNPROFOR korvattiin IFOR-joukoilla.
Volkswagen Group B -pohjalevy
Volkswagen Group B -pohjalevy on Volkswagen Groupin ylemmän keskiluokan automalleissaan käyttämä pohjalevy. Sen ensimmäinen versio esiteltiin vuonna 1973 Audi 80:n yhteydessä. Konsernin uusissa malleissa B-pohjalevyn on korvannut modulaarinen MLB-pohjalevy.
Denise Herrmann-Wick
Denise Herrmann-Wick (s. 20. joulukuuta 1988 Schlema) on saksalainen maastohiihtäjä ja ampumahiihtäjä. Hän on voittanut ampumahiihdossa olympiakultaa ja kaksi maailmanmestaruutta. Maastohiihdossa hän on saavuttanut olympiapronssia viestihiihdossa. Hän edusti aktiiviurallaan WSC Erzgebirge Oberwiesenthalia.
Ampumahiihdon maailmancup
Herrmann siirtyi ampumahiihtoon kauden 2015–2016 jälkeen. Ensimmäiset maailmancupin pisteensä hän saavutti oltuaan 18:s Pokljukan pikakilpailussa (7,5 km) joulukuussa 2016. Tämä oli hänen paras maailmancupsijansa, kunnes hän saavutti ensimmäisen voittonsa Östersundin pikakilpailussa joulukuussa 2017. Hän voitti samana viikonloppuna myös takaa-ajokilpailun. Kaudella 2018–2019 hän voitti takaa-ajokilpailun Park Cityssä ja Östersundin MM-kilpailuissa, jossa oli lisäksi kolmas yhteislähdössä. Oslon takaa-ajossa hän sijoittui toiseksi. Maailmancupin kokonaiskilpailussa hän sijoittui kahdeksanneksi.
Rauno Sairinen
Työurallaan Sairinen toimi useita vuosia Teknillisessä korkeakoulussa yhdyskuntasuunnittelun tutkijana, suunnittelijana ja tutkimuspäällikkönä. Hänet nimitettiin vuonna 2007 Joensuun yliopiston määräaikaiseksi yhteiskuntatietieteellisen ympäristötutkimuksen professoriksi. Itä-Suomen yliopiston ympäristöpolitiikan professuurin hän sai vuoden 2011 alusta.
Ateistien bussikampanja
Alkuperäinen ehdotus
Ariane Sherine ehdotti ajatusta alun perin heinäkuussa 2008 Comment is free -blogiviestissä Atheists - gimme five Guardian-lehdessä. Hän ilmaisi turhautuneensa siihen, että kristitty yhteisö, JesusSaid.org, oli laittanut linja-automainoksiinsa www-osoitteen, jossa esitettiin kaikkien muiden kuin kristittyjen palavan ikuisesti helvetissä. Sherine kehotti ateisteja vastaamaan tällaiseen uskonnolliseen mainontaan lahjoittamalla viisi puntaa positiivisen filosofisen mainoksen julkaisemiseen. Politiikasta bloggaava Jon Worth tarttui asiaan ja perusti PledgeBank-lahjoitussivun. Tämä PledgeBank-sivu sulkeutui 31. heinäkuuta 2008 kerättyään 877 niistä 4679 lahjalupauksesta, jotka olisi tarvittu alkuperäiseen 23 400 punnan tavoitteeseen. Tämä tapahtuma sai aikaan rajoitettua huomiota päämedioissa elokuun alussa. Sherine kirjoitti Dawkin 'bout a Revolution -otsikolla jatkoartikkelin Comment is free -sivustolle kuvaten alkuperäisen kirjoituksen jälkeisiä tapahtumia. Tämän seurauksena British Humanist Association tarjosi kampanjalle virallisen tukensa ja otti tehtäväkseen kaikkien lahjoitusten hallinnan. Sherine kysyi Richard Dawkinsilta sitaattia kampanjan käyttöön, jolloin Dawkins lupasi tehdä ensimmäisiä kerättäviä 5500 punnan lahjoituksia vastaavan oman lahjoituksen.
Kampanjan historia
"It is given as a statement of fact and that means it must be capable of substantiation if it is not to break the rules."
Leo Ekberg
Suomen sisällissota
Ekberg pystytti vakoiluun tarkoitetun radioaseman 15. joulukuuta 1917 Helsingin Kulosaareen ja toimi sen hoitajana aina Helsingin valloitukseen asti. Radioaseman hoitajan tehtävien ohella hän osallistui Helsingin suojeluskuntajoukkojen koulutukseen. Hänet määrättiin 16. huhtikuuta 1918 opetusupseeriksi Helsingin jääkäriprikaatin 2. rykmentin 3. pataljoonaan ja 11. toukokuuta 1918 prikaatin konekiväärikomppaniaan päälliköksi.
Easter Road
313px|thumb|Easter Road vuonna 2010 Easter Road on vuonna 1893 avattu jalkapallostadion Leithin kaupunginosassa Edinburghissa, Skotlannissa. Se toimii pääasiassa Hibernian-jalkapalloseuran kotikenttänä.
Mylopótamos (Kythera)
Mylopótamoksesta on matkaa koillisessa sijaitsevaan saaren suurimpaan kylään, Potamókseen, 12 kilometriä.
Bad Füssing
Bad Füssing on kunta Passaun piirikunnassa Ala-Baijerissa Saksassa. Kunnalla on pinta-alaa 55,04 neliökilometriä ja sen asukasluku oli vuoden 2020 lopussa 7 721 henkeä. Väestötiheys on 140 asukasta/km2. Kunnan pormestarina on toiminut Tobias Kurz vuodesta 2020 lähtien.
HMS Lion (C34)
Valmistus
Alus tilattiin Scotts Shipbuilding and Engineering Companyltä Greenockista, missä köli laskettiin 24. kesäkuuta 1942 nimellä HMS Defence. Alus laskettiin vesille 2. syyskuuta 1944 kumminaan kontra-amiraali John Edelstonin puoliso.
Breitenberg
Breitenberg on kunta Passaun piirikunnassa Ala-Baijerissa Saksassa. Kunnalla on pinta-alaa 29,85 neliökilometriä ja sen asukasluku oli vuoden 2020 lopulla 2 027. Väestötiheys on 68 asukasta/neliökilometri. Kunnan pormestarina toimii Adolf Barth.
I, Robot (videopeli)
Peli on ensimmäisiä kolikkopelejä, jossa käytettiin tasavarjostettuja polygoneja kolmiulotteisen grafiikan esittämiseen.
Verifiointi ja validointi
Verifiointi eli todentaminen on menettely, jolla varmistetaan, että tuote tms. vastaa alkuperäisiä suunnitteluvaatimuksia. Verifiointi voidaan suorittaa useassa eri elinkaaren vaiheessa, esim. suunnittelun tai varsinaisen valmistuksen jälkeen. Verifionnin voidaan ajatella vastaavan kysymykseen "Valmistammeko tuotetta oikein?"
Gallialaiset
Gallialaiset puhuivat gallian kielen eri murteita, joista on säilynyt vain vähän kirjoituksia. Kun roomalaiset olivat valloittaneet Gallian, gallialaiset alkoivat käyttää latinaa kaupankäynnissä, oikeudessa ja hallinnossa, ja galliaa puhuttiin enää vain maaseudulla. Gallian latina kehittyi aikanaan ranskan kieleksi.
HMS Skirmisher
Palvelus
Palvelukseen otettaessa alus sijoitettiin reserviin, jona aikana se siirrettiin Portsmouthista Devonportiin. Alus palautettiin huhtikuussa 1907 palvelukseen liitettynä Kotilaivaston 5. hävittäjälaivueen johtoalukseksi Doveriin. Se siirrettiin 2. hävittäjälaivueeseen vuonna 1909. Se palasi palvelukseen toukokuussa 1909 Devonportissa oltuaan huollettavana. Alus siirrettiin elokuussa 1910 edelleen 4. hävittäjälaivueeseen. Se oli huollettavana 1911-1912 Portsmouthissa, jolloin sen pääaseistukseksi vaihdettiin yhdeksän neljän tuuman tykkiä ja apuaseiksi kuusi kuuden naulan tykkiä. Alus sijoitettiin Portsmouthiin sijoitettuun 3. kevyt risteilijäviirikköön vuoden 1913 laivastoharjoituksen ajaksi. Aluksen palatessa palvelukseen heinäkuussa 1913 Portsmouthissa se liitettiin 7. hävittäjälaivueen johtoalukseksi.
Gregg Henry
pienoiskuva|Gregg Henry vuonna 1976. Gregg Lee Henry (s. 6. toukokuuta 1952) on yhdysvaltalainen näyttelijä, joka on esiintynyt muun muassa Brian De Palman elokuvissa Kuolema tulee kahdesti (1984) ja Kahdet kasvot (1992), sekä myöhemmissä elokuvissa Payback – tilinteko (1999) ja The Hunt for the BTK Killer (2005).
Pafos
Hellenistiseltä kaudelta myöhäisantiikkiin
Palaipafos tuhoutui maanjäristyksessä vuonna 325 eaa. Pafoksen kuningaskunnan viimeinen kuningas Nikokles perusti tämän jälkeen Nea Pafoksen valtakuntansa uudeksi keskukseksi. Ptolemaios I tuhosi Marionin kaupungin vuonna 312 eaa. ja siirrätti sen asukkaat Pafoksen, mikä viittaa todennäköisesti Nea Pafokseen. Nikokles oli sodissa Ptolemaioksen puolella, ja on todennäköistä, että asukkaat siirrettiin asuttamaan juuri perustettua uutta kaupunkia.
Palaipafos
Muut rakennukset pienoiskuva|[[Leda ja joutsen. Mosaiikki niin kutsutusta Ledan talosta Palaipafoksesta, 100-luvun jaa. loppu tai 200-luvun jaa. alku.]]
Palaipafoksessa tiedetään piirtokirjoitusten perusteella olleen teatteri ja gymnasion, mutta niitä ei ole löydetty. Kaupungin hautausmaat ovat kaupungin koillis-, itä- ja eteläpuolella. Varhaiskristillisellä kaudella Palaipafoksen paikalle rakennettiin basilikakirkko, joka oli omistettu Neitsyt Marialle ja jatkoi tavallaan Afroditen kulttia. Nykyisin paikalla on bysanttilainen, 1100-luvulla rakennettu Panagía (Neitsyt Maria) Chrysopolítissan kirkko.
Néstor Almendros
Barcelonassa syntynyt Almendros opiskeli Havannan yliopistossa Kuubassa, jonne hänen perheensä oli muuttanut 1948. Hän opiskeli sitten Centro Sperimentale di Cinematografia -oppilaitoksessa Roomassa 1956–1957 ja New Yorkin City Collegessa Hans Richterin johdolla samalla kun opetti espanjaa Vassar Collegessa. Fidel Castron noustua valtaan Kuubassa Almendros palasi joksikin aikaa sinne tekemään vallankumousta ylistäviä dokumenttielokuvia. 1960-luvun alkuvuosina Almendros työskenteli Ranskassa elokuvaajana ja tv-dokumenttien ohjaajana.
Pafos
Nea Pafos
Akropoliiksi oletetun kukkulan itäpuolella sijaitsee kaupungin agoran eli kokoontumis- ja kauppapaikan alue. Akropoliin itärinteessä sijaitsee roomalainen odeion eli musiikkiteatteri. Se on ajoitettu ensimmäiselle vuosisadalle jaa. Odeionin katsomosta, jonka halkaisija oli noin 48 metriä, on säilynyt 12 penkkiriviä. Orkhestra oli puolikaarenmuotoinen ja sen halkaisija oli noin 12 metriä. Rakennuksen raunioita on kunnostettu.
Kaupunginmuurit
Apollon Hylateen pyhäkkö
Saarenmaa
Kulttuuri
Saarenmaalla on rikas musiikkielämä, joka tunnetaan Saarenmaan ja koko Vironkin ulkopuolella. Saarenmaalta on kotoisin useita tunnettuja virolaisia muusikoita, säveltäjiä, laulajia ja kapellimestareita, kuten urkuri ja musiikkimies Joosep Aavik sekä säveltäjät Peeter Süda ja Olev Sau. Suomessa suosittu "Saarenmaan valssi" kertoo todellisista talkootansseista Valjalassa, vaikkakaan sen tekijät, säveltäjä Raimond Valgre ja runoilija Debora Vaarandi, eivät olleet saarenmaalaisia.
Henrik Kunttu
Nanotiedekeskuksen perustaminen
Nano Science -projektin jälkeen Kunttu jatkoi kemian laitoksen johtajana vuoteen 2008. Vuonna 2009 hänet valittiin Jyväskylän yliopiston matemaattis-luonnontieteellisen tiedekunnan dekaaniksi vuosiksi 2010–2013. Hänet valittiin 2013 uudelleen toiselle toimikaudelle 2014–2017.
Simpsonit (24. tuotantokausi)
Koiramaisia tekoja (To Cur With Love)
Simpsoneiden koiran katoamisen myötä Homerin lapsuuden traumat alkavat paljastua.
Fürstenstein
Fürstenstein on kunta Passaun piirikunnassa Ala-Baijerissa Saksassa. Se sijaitsee 20 kilometriä Passausta pohjoiseen. Kunnalla on pinta-alaa 19,30 neliökilometriä, sen asukasluku oli vuoden 2020 lopussa 3 497 ja väestötiheys oli 181 asukasta/km2. Kunnan pormestarina toimii Stephen Gawlik.
Hot stuff (radio-ohjelma)
Juontajat
Radio-ohjelmaa juonsivat Oiva Mursu (DJ Tippa) joka on kotoisin Posion Jumiskon kylältä ja Juha Soppela (JS) joka on kotoisin Kemijärven Soppelasta. Bat & Ryydin suosio nousi kuitenkin niin kovaksi, ettei radion juontoon enää riittänyt aikaa. Single "Ehtaa tavaraa" myi kultaa neljässä päivässä. Lisäksi molemmat toimivat myös DJ:nä, erikoistuen 80-luvun diskosoundeihin.
Esteri Karilas
Esteri Vilhelmina Karilas, o. s. Teittinen (30. kesäkuuta 1890 Kuopio – 11. helmikuuta 1972 Helsinki) oli suomalainen kirjailija.
Bosniakkien ja kroaattien sota
Kroaattinationalismin nousu
Talvella Franjo Tuđman korvasi maltillisen HDZ:n johtajan radikaalilla kansallismielisellä Mate Bobanilla. Näin eteläisen Hertsegovinan kroaatit olivat mukana Bosnia ja Hertsegovinaa hajottavassa Suur-Kroatia -hankkeessa. Vaikka HVO näytti olevan Bosnia ja Hertsegovinan hallituksen alaisuudessa, se toimi siitä riippumattomasti.
Ensimmäiset yhteenotot
Elokuussa 1992 joku murhasi yllättäen bosniakkeja auttaneen kroaattien taistelujärjestö HOS:n johdon. Järjestö hajotettiin. Niinpä HVO ainoaksi suureksi kroaattien asejoukoksi Bosniassa.
Laajamittainen sota
Taistelut keskittyivät noin 30 km pitkään ja alle 5 km leveään Lašva-joen laaksoon, jonka suurimmat kaupungit ovat Travnik, Novi Travnik ja Vitez. Kroaatit pyrkivät saamaan laakson valvontaansa. Ahmićin kylä sijaitsee laakson kapeimmassa kohdassa. Bosnia-Herzegovinan sotateollisuus keskittyi Lašvan laaksoon ja sen ympäristöön. Huhtikuun lopuun mennessä sota levisi myös Hertsegovinaan.
Posavinassa kroaatit ja muslimit taistelivat yhdessä serbejä vastaan. Tämä sota oli serbeille eduksi, heillähän oli hallussaan 70% Bosnia ja Hertsegovinasta. Kansainvälinen poliittinen asetelma suosi serbejä. Mm. Yhdysvaltain ulkoministeri Lawrence Eagleburger oli serbimielinen, ja YK-joukkojen komentaja Lewis Mackenzie tuki serbejä. Kroaatit hyökkäsivät, koska uskoivat bosniakkien olevan puolustuskyvyttömiä, mikä arvio osoittautui aikaa myöten vääräksi. Aluksi kroaattien taistelut bosniakkeja vastaan levisivät kulovalkean tavoin Lashvajoen laaksoa pitkin Keski-Bosniassa. Taistelut eivät menneet niin kuin kroaatit halusivat, muslimipakolaisten vahvistamat bosniakkijoukot saartoivat Keski-Bosnian kroaattikaupungit yksi toisensa jälkeen; Kreshevo, Kiseljak, Vitez, Bushovaca ja Novi Travnik olivat saarroksissa. Bosniakit kykenivät parissa kuukaudessa valtaamaan kolmea lukuun ottamatta Keski-Bosnian kaupungit.
Ahmićin verilöyly
70 HVO:n kroaattitaistelijaa hyökkäsi Ahmićin kylään 22. huhtikuuta aamulla noin kello 5:30. Hyökkäys alkoi kylän tulittamisella kranaatein matkan päästä. Kroaatit tappoivat ja haavoittivat monta löytämäänsä ihmistä haravoidessaan kylää järjestelmällisesti sytytysvälineiden ja räjähteiden kanssa. Operaatio jatkui useita päiviä ja sen suoritti lopulta satojen miesten johdettu kroaattien sotilasosasto. Surmatöitä tekemässä oli mukana paikallisia kroaattikyläläisiä. Ruumiit ja haavoittuneet elävät heitettiin taloihin, jotka sytytettiin palamaan. 104 ruumista löydettiin jälkeenpäin. Surmattujen joukossa oli 33 naista ja 11 lasta. 1 76 muslimitaloa tuhottiin, samoin kuin kaksi moskeijaa.
Novi Travnik
thumb|right|350px|Pakolaisia Travnikissa vuonna 1993.
Kaikkein pahin muslimien ja kroaattien välinen konflikti tapahtui Mostarin kaupungissa, jossa kroaatit raunioittivat muslimikaupunginosan, ja muslimitkin tulittivat kroaattikaupunginosaa vaurioittaen sen rakennuksia. Sala-ampujia oli puolin ja toisin. Kroaatit ajoivat muslimit pois alueeltaan Mostarissa. Tuhansia Mostarin muslimimiehiä joutui vankileireille, mm. entiselle helikopterikentälle Dreteljin kylän lähelle. Syksyllä 1993 kroaateilla oli Keski-Bosniassa enää vain muutamia saarrettuja taskuja, ja noin puolet alueen kroaateista oli lähtenyt pois. Muslimit vandalisoivat tyhjiä keskiaikaisia luostareita. Kansainvälinen mielipide arvosteli kroaatteja Ahmićin joukkomurhan, Mostarin raunioittamisen ja Dreteljin vankileirien takia, mutta muslimitkin syyllistyivät jonkinasteisiin rikoksiin.
Khan Academy
Tekninen toteutus
Khan Academy sai alkunsa, kun Salman Khan etäopetti serkkuaan käyttäen Yahoon vuorovaikutteista Doodle-palvelua. Serkulta saadun palautteen perusteella muutkin Khanin serkut alkoivat hyödyntää hänen tarjoamaa etäopetusta. Khan siirtyi tekemään YouTube-videoita ajankäytön parantamiseksi. Piirustukset on nyt tehty Wacom-tabletilla ja SmoothDraw-piirustusohjelmalla. Videot on tallennettu Camtasia Studion kuvakaappausohjelmistolla.
Kaikki YouTubessa isännöidyt videot ovat saatavilla Khan Academyn oman verkkosivuston kautta. Sivusto sisältää myös monia muita ominaisuuksia, kuten edistymisen seurantaa, harjoitustehtäviä ja erilaisia työkaluja opettajille. Sivustolle voi kirjautua Google- tai Facebook-tilillä, jos käyttäjä ei halua luoda erillistä Khan Academy -tiliä. Materiaaliin pääsee käsiksi myös Khan Academyn omien App Storesta ja Windows Phone Kaupasta löytyvien maksuttomien sovellusten kautta.
Lokku
Toisessa musiikkivideossa Yöhön Kadotaan on mukana Mailis Penttilä. Toisena päätähtenä on Rosanna Kulju,
Venäjän federaatio 1993–1999
Primakov pääministerinä
Jeltsin erotti pääministeri Kirijenkon talouskriisin takia ja nimitti tilalle syyskuussa opposition suosikin, kyvykkään Jevgeni Primakovin, jolla oli KGB-tausta. Jeltsin yritti ensin tarjota Tšernomyrdinia tapahtuneen hallituksen hajotuksen jälkeen duumalle turhaan. Primakovin pääministeriaikana maan talous kääntyi hitaaseen nousuun. Elokuussa 1998 kansliapäälliköksi nimitetty Anatoli Tšubais oli käytännössä Jeltsinin sijaishallitsija noin puoli vuotta.
Turvallisuuspalvelun vallan kasvu
thumb|250px|Vladimir Putin ja Boris Jeltsin vuonna 1999.
Valtakunnansyyttäjä Juri Skuratovilla oli osin salakuuntelemalla hankittu salainen lista henkilöistä, joilla oli sveitsiläinen pankkitili. Esimerkiksi presidentin tyttären aviomies kävi öljykauppaa Berezovskin öljy-yhtiön Sibneftin kanssa. . Jeltsinin poliittiset vastustajat pyrkivät käyttämään tietoja Jeltsinin perheen korruptiosta tätä vastaan. Putin nousi pääministeriksi, koska häntä tarvittiin suojelemaan valtataistelussa Jeltsiniä.
Igor Girkin
Myöhemmin Girkin kertoi aloittaneensa kapinatoiminnallaan Ukrainan sodan, kun venäläisaktivistien kapina oli kuivumassa kokoon. Hän oli pettynyt siihen, ettei Venäjä halunnutkaan Krimin tavoin vallata Itä-Ukrainaa. Hän poistui Ukrainasta, koska Venäjää ei haluttu kytkeä Ukrainan tapahtumiin. Girkinin mukaan Venäjän pääideologina pidetty Putinin neuvonantaja Vladislav Surkov ohjasi Ukrainan kapinaa.
Nickey Iyambo
Varhainen elämä ja koulutus
Iyambo syntyi Onayenassa Ambomaalla Lounais-Afrikassa, nykyisellä Oshikoton alueella. Hän kävi suomalaisten lähetyssaarnaajien perustamaa koulua kotipaikkakunnallaan, ja saatuaan koulun päätökseen hän toimi Namibian ensimmäisenä mustana postikonttorin hoitajana vuosina 1962–63. Hänestä oli tullut SWAPOn jäsen vuonna 1960, ja hän pakeni maasta jalkaisin Angolaan ja sieltä edelleen Sambiaan ja Tansaniaan. Hän oli yksi ensimmäisistä SWAPOn jäsenistä, jotka lähtivät maanpakoon. Tansaniassa hän vaikutti siihen, että Tansanian presidentti Julius Nyereren ja SWAPOn välille syntyivät tiiviit suhteet.
Ura
Puhuessaan huhtikuussa 2016 Geingob ja Iyambo torjuivat sen näkemyksen, että jälkimmäinen olisi siirretty seremoniaaliseen tehtävään. Iyambo sanoi, että hänellä oli edelleen niin paljon töitä, että sitä riitti joka päivä aina keskiyöhön saakka.
Geneviève Claisse
Claisse syntyi taiteilijasukuun. Moderni taidemaalari Auguste Herbin oli hänen isoenonsa. Ensimmäiset taiteelliset vaikutteensa Claisse sai jo varhain lukemalla Art d'aujourd'hui -lehteä, joka on omistautunut geometriselle abstraktiolle. Tutustuttuaan 18-vuotiaana isoenonsa taiteeseen hän rohkaistui ryhtymään taiteilijaksi. Hän on nimittänyt isoenonsa edeltäjäkseen ja sanonut olevansa hänen työnsä jatkaja. Claisse työskenteli nuorena usein vuorokauden ympäri valmistellessaan huolellisesti töidensä värikkäät ja puhtaat abstraktit muodot.
Majakka-seurakunta
Sijainti
Majakka-seurakunta suunnittelee toteuttavansa uuden toimintakeskuksen Matinkylän sisääntuloväylän tuntumaan osoitteeseen Matinkartanontie 13. Espoon Kaupunginhallituksen elinkeino- ja kilpailukykyjaosto päätti kokouksessaan 24.9.2012, että Espoon kaupunki vuokraa Suomen Majakka yhdistys ry:lle toimitilahanketta varten tarvittavan tontin
Legio X Gemina
Flaviusten dynastia
250px|thumb|Roomalaisten legioonien sijainti vuonna 80. Legio X Gemina oli tuolloin Noviomaguksessa (4). Noin vuonna 63 X Gemina siirrettiin Carnuntumiin, Pannoniaan ja vuonna 68 tai 69 legioona lähetettiin takaisin Hispaniaan. X Gemina siirrettiin kuitenkin jo vuonna 70 keisari Vespasianuksen käskystä Germania Inferiorin provinssiin taistelemaan kapinoivia bataaveja vastaan. Kapinan kukistumisen jälkeen legioona asettui Hunerbergiin, lähelle Noviomagusta. X Gemina pysyi alueella monta vuotta, jona aikana sen sotilaat osallistuivat useisiin rakennushankkeisiin sekä kaivostoimintaan.
100-luku
thumb|left|250px|Rooman valtakunta vuonna 125, jolloin Legio X Gemina oli Vindobonassa, Pannonia Superiorin provinssissa Tonavan rajalla. Vuonna 98 keisari Trajanus määräsi Reinin alueella olevien linnoitusten jälleenrakentamisen johon X Gemina todennäköisesti osallistui. Legioona siirrettiin Aquincumiin, Pannoniaan vuonna 103 ja noin vuonna 114 se siirrettiin Vindobonaan. Nämä joukkojen siirrot saattavat liittyä jotenkin Trajanuksen käymiin Daakian sotiin vuosina 101–102 ja 105–106, mutta asiasta ei ole varmuutta. Erään piirtokirjoituksen mukaan X Gemina oli osa Legio I Minervian ja VI Victrixin muodostamaa taisteluosastoa Reinin rajalla.
Muuramen terveyskeskus
Terveyskeskuksen lähistöllä sijaitsee muun muassa palvelutalo Koskikoti, Muuramen virastotalo ja Muuramen paloasema.
Yleisurheilun alle 18-vuotiaiden maailmanmestaruuskilpailut 2003
Vuoden 2003 yleisurheilun alle 18-vuotiaiden maailmanmestaruuskilpailut käytiin 9.–13. heinäkuuta Sherbrookessa, Kanadassa.
Puolan jaot
Puolan toinen jako 1793
23. tammikuuta 1793 solmivat Preussi ja Venäjä sopimuksen, jonka perusteella Venäjä sai Puolan, Valko-Venäjän ja Ukrainan maakuntia ja Preussi Gdańskin, Thornin ja muita alueita myöhemmin Itä-Preussiksi kutsuttavalta alueelta.
Puolan kolmas jako 1795
thumb|300px|Kolmas jako
Suomen Viljava
Historia
Suomen liittyessä Euroopan unioniin vuonna 1995 Valtion viljavarasto lakkautettiin ja se pilkottiin osiin. Kaupallisista toiminnoista muodostettiin Avena-yhtiöt. Suomen Valtio myi viljakauppayhtiön vuonna 2002 Lännen Tehtaille. Varastointi- ja käsittelytoimintoja tarjoava Avena Siilot Oy jäi valtion omistukseen ja sen nimi muutettiin 18. lokakuuta 2002 Suomen Viljava Oy:ksi. Myös kauran prosessointiin erikoistunut Avena Oat Ingredients (AOI) liitettiin Avena-yhtiöistä Suomen Viljavaan. Vuonna 2005 AOI lopetettiin, mutta kauratuotteita valmistetaan edelleen Ravintoraisio Oy:lle.
Three Wise Girls
Three Wise Girls on vuonna 1932 valmistunut William Beaudinen ohjaama yhdysvaltalainen komediaelokuva, jonka pääosissa ovat Jean Harlow, Mae Clarke ja Walter Byron. Elokuvan käsikirjoittivat Agnes Christine Johnston ja Robert Riskin Wilson Collisonin tarinan Blonde Baby pohjalta. Three Wise Girls on mustavalkoinen ja 68 minuutin, eli tunnin ja 8 minuutin mittainen. Elokuva sai ensi-iltansa Yhdysvalloissa 9. helmikuuta vuonna 1932. Tuotantoyhtiönä oli Columbia Pictures.
Inverurie
Etymologia ja kielihistoria
Koska Ury- ja Don-joet yhdistyvät aivan Inverurien eteläpuolella, kaupunki on saanut nimensä gaelin kielen sanoista Inbhir Uraidh, joka tarkoittaa Urien yhtymäkohtaa tai joen suuta.
1800-luvulla monet läntisessä Skotlannissa sijaitsevaan Inverarayyn osoitetut kirjeet postitettiin usein vahingossa Inverurieen (siihen aikaan Inverury), joten kaupungin hallinto päätti ottaa käyttöön kaupungin nimen nykyisen kirjoitusmuodon. Kaupungin nimi muutettiin virallisesti Inverurieksi 20. huhtikuuta 1866.
Maritta Pitkänen
Ura
Pitkäsen ura museoiden parissa alkoi 1970-luvun alussa Ruotsista Skoklosterin linnasta, jossa hän työskenteli kaksi kesää osallistuen linnan kokoelmien hoitoon ja opastustyöhön. Linnaa pidetään yhtenä maailman tärkeimmistä barokkimuseoista
Yhteistyössä muiden museoiden kanssa hän ideoi muun muassa Kultaisen polun, jossa katsoja kulki Suomen kultakauden keskeisimpien teosten ääreen Ateneumissa ja Serlachiuksen taidemuseossa, ja Kultaisen kolmion, joka yhdisti Suomen kolme merkittävintä eurooppalaisen taiteen kokoelmaa eli Sinebrychoffin, Serlachiuksen ja vaasalaisen Karl Hedmanin kokoelmat. Myös museon nettisivuille toteutettu lapsille ja nuorille suunnattu Taidekoulu Gösta oli Pitkäsen ideoima. Vuonna 2007 avatulla sivustolla opetettiin taiteen perusasioiden ja termien lisäksi myös havainnoimaan taidetta ja seuraamaan teosten tarinoita.
Lawrence Pilut
Maajoukkueura
Ruotsin A-maajoukkueessa Pilut on pelannut 10 ottelua tehopistein 1+4=5. Hän teki A-maajoukkuedebyyttinsä Euro Hockey Challengessa 5. huhtikuuta 2018 Norrköpingissä Slovakiaa vastaan. Pilut sai ottelussa myös syöttöpisteen oltuaan kakkossyöttäjänä Carl Klingbergin tekemään maaliin. Hän keräsi myös yhden kahden minuutin jäähyn kiinnipitämisestä vastustajan mailasta. Ensimmäisen A-maajoukkuemaalinsa Pilut teki Sweden Hockey Gamesissa 28. huhtikuuta 2018 Tukholman Hovetissa Venäjää vastaan. Hänen osumansa jäi Ruotsin 3–1-voittoon päättyneen ottelun ratkaisumaaliksi.
Vesikoski
Vesikoski voi tarkoittaa seuraavia:
Kynäbaari-juttu
Kuvaus
Kirjojen suomennosten heikkoon laatuun kiinnitti julkisuudessa ensimmäisenä huomiota Timo Tiusanen Helsingin Sanomissa 18. maaliskuuta 1962. Arvostelussaan ”Tom Sawyerin luuranko” hän moitti erityisesti Tom Sawyerin suomennosta, joka on voimakkaasti lyhennelty ja muunneltu ja laadultaan heikko: ”Ei, tämä on kirjamurha.” Niteessä ei mainita, että se on lyhennelmä ja mukaelma. Tiusanen kiinnittää huomiota myös muiden osien puutteisiin, muun muassa siihen, että romaanin Liisa Ihmemaassa alkuun on nimetön suomentaja ”loruillut ikioman satunsa”. — Kyseinen lisäys on esiintynyt ensi kertaa vuonna 1937 julkaistussa Aardwegin hollanninkielisessä mukaelmassa, ja romaanit on siis todennäköisesti käännetty ensin hollannista ranskaksi ja sitten ranskasta suomeksi.
Myös Suomen Nuortenkirjaneuvoston vuosikokouksessa pohdittiin asiaa 19. huhtikuuta 1962 Tiusasen alustuksen pohjalta ja vastustettiin jyrkästi tuollaisten kirjojen levittämistä. Opetusministeriö otti asian tutkittavakseen ja pyysi lausuntoa valtion kirjallisuuslautakunnalta.
Opetusministeri Armi Hosian johdolla ministeriö valitti päätöksestä Helsingin hovioikeuteen muun muassa sillä perusteella, että tekijänoikeuslain tarkoittama moraalinen suoja jäisi miltei olemattomaksi eikä laissa aseteta lastenkirjallisuutta erilaiseen asemaan. ”Kuta enemmän alkuperäisteoksesta on poikettu, sitä tärkeämpänä on lisäksi pidettävä, että kirjassa on maininta siitä, että se on lyhennelmä.”
Warren Magnuson
Elämä
Magnuson sai asianajajan pätevyyden valmistumisvuotenaan ja alkoi harjoittaa ammattiaan Seattlessa. Vuonna 1931 hän aloitti Kingin piirikunnan erityissyyttäjänä. Magnuson oli vuodet 1933–1934 Washingtonin osavaltion edustajainhuoneessa, ja vuodet 1934–1936 hän oli Kingin piirikunnan piirisyyttäjänä. Magnuson ehtinyt toimia syyttäjänä kuin kaksi vuotta, kun hän nousi Yhdysvaltain edustajainhuoneeseen vaaleissa 1936. Hän sai mahdollisuuden, kun vaalipiirin edustajana ollut Marion Zioncheck epäröi uutta osallistumistaan vaaleihin ja kärsi psykologisista ongelmista. Zionchek teki itsemurhan pian, sen jälkeen kun ilmoitti, ettei hae enää uudelle kaudelle. Magnuson voitti selvästi paikan edustajainhuoneeseen.
Eetu Mäkiniemi
Seuraura
Mäkiniemi on Kiekko-Vantaan kasvatti. Hän siirtyi C-juniori-ikäisenä Jokereihin kaudeksi 2014–2015. Kaudella 2016–2017 Mäkiniemi jakoi varsin tasaisesti seuran A-nuorten torjuntavastuun Wouter Peetersin kanssa. Hän edusti joukkuetta kauden aikana myös Junior Club World Cupissa.
Juvan lukio
Historiaa
Vuoden 2021 alkuun mennessä Juvalle rakennetaan uusi koulukampusalue 100-paikkaiselle päiväkodille, yhtenäiskouluksi muuttuvalle peruskoululle, lukiolle ja liikuntakeskukselle. Nykyisen koulukeskuksen tontille nouseva rakennushanke tunnetaan nimellä Martti Talvela -kampus.
Etajima
Etajima on Japanin saari Seton sisämeren Hiroshimanlahdella Hiroshiman kaupungin eteläpuolella. Hitonose-niminen kannas liittää sen yhteen viereisen Nōmijiman saaren kanssa. Saari on kauttaaltaan vuoristoinen ja sen korkein kohta Furutakavuori nousee 376 metrin korkeudelle merenpinnasta. Etajiman ja Nōmijiman väliin jää Etajimanlahti. Saaren pinta-ala on 30,09 neliökilometriä.
Etajima tunnetaan sinne vuonna 1888 perustetusta keisarillisen Japanin laivaston akatemiasta, joka on nykyään Japanin meri-itsepuolustusvoimien käytössä. Toisen maailmansodan loppuun saakka paikannimeä ’Etajima’ käytettiin viittaamaan suoraan akatemiaan.
Ranskan taide
Antiikki
pienoiskuva|Akvedukti [[Pont du Gard lähellä Nîmes’n kaupunkia.]] Kreikkalaiset perustivat 600-luvulla eaa. Välimeren rannalle Ranskaan siirtokunnan, joka kehittyi Marseillen kaupungiksi. Ranskassa ei kuitenkaan ole jäljellä merkkiäkään kreikkalaisesta kulttuurista. Keltit asettuivat Ranskaan 400-luvulta eaa. ja heidän taiteensa muistutti joka tavalla kelttiläistä taidetta, jota tuohon aikaan syntyi kaikkialla Euroopassa (vaikka ranskalaiset mielellään käyttävätkin siitä nimeä ”l’art gaulois”). Tämä kelttien taide, ”dessin curvilingne”, joka muodostuu suureksi osaksi tarve-esineistä ja koruista, on koristeltu kreikkalaisten ja roomalaisten mallien mukaan abstraktein, pyörein ja kiertävin muodoin. Usein sanotaan, että nämä ovat epätyypillisiä historiallisen ajan teosten asiallisuuteen ja tasapainoisuuteen verrattuna.
Karolingit
pienoiskuva|[[Liturgia|Liturginen teksti on kirjoitettu karolingisella minuskelilla.]] Kaarle Suuri loi läntisen Euroopan ensimmäisen suuren valtion noin 800. Hän koki olevansa Rooman valtakunnan perillinen ja antoi kruunata itsensä kuninkaaksi Roomassa vuonna 800.
Arkkitehtuuri
Auvergnessä kirkot muistuttivat poitoulaisia, mutta tynnyriholvia korotettiin ”puolella kerroksella”, joka oli matala lehteriä muistuttava yläkerros. Keskilaivan paino jakautui poikkiholveille. Tärkeänä piirteenä gotiikkaan siirtyi tapa rakentaa sivulaivat kulkemaan molemmin puolin kuoria niin, että se voitiin kiertää kokonaan. Näin muodostui niin sanottu ambulatorium.
Hinkkala
Hinkkala on kolmen talon muodostama pieni kylä Salon kaupungin Perniössä. Kylä sijaitsee Perniön lounaiskulmassa Särkisalon vastaisella rajalla.
Robert Cregan
Robert Cregan (s. 4. marraskuuta 1988 Dublin) on irlantilainen moottoriurheilija. Hänen isänsä Richard Cregan on Yas Marina Circuitin F1-radan päällikkö ja työskennellyt aikaisemmin Toyotan F1-tallissa.
Cregan aloitti kilpa-uransa vuonna 2002. Vuonna 2006 hän siirtyi Formula Ford sarjaan. Vuonna 2008 hän kilpaili muutamia kilpailuja Porsche Supercupissa. Vuodet 2010-2011 Cregan ajoi UAE GT Championship, jossa hän sijoittui toiseksi. Vuonna 2011 hän ajoi vielä Fujitsu V8 Supercars-sarjassa. Hänestä tuli sen sarjan ensimmäinen irlantilainen. Sarjassa hän sijoittui loppupisteissä 12:ksi. Vuonna 2012 Cregan ajoi GP3-sarjassa Ocean Racing Technology-tallissa saavuttamatta pisteitä. Hän oli parhaimmillaan maalissa kahdesti 11:s. Vuonna 2013 Cregan ajoi kaksi kilpailua Trident -tallissa saavuttamatta pisteitä.
Väinölänniemi
Kulttuuri
Ensimmäinen yritys perustaa ulkomuseo Suomessa tehtiin, kun Kuopiossa siirrettiin Väinölänniemelle vanha savutupa vuonna 1892.
Nykyisin
Keväällä 2006 Väinölänniemellä jäädytettiin kokeeksi puolet urheilukentästä talviluistelua varten, mutta kokeilun tulokset eivät olleet rohkaisevia. Finland Ice Marathonin tapahtumia on suunniteltu sijoitettavan osin Väinölänniemen stadionille.
DAMS (Formula E)
Historia
24. lokakuuta 2013 nelinkertainen Formula 1 -sarjan maailmanmestari Alain Prost ja DAMS:n perustaja Jean-Paul Driot ilmoittavat aloittavansa yhteistyön ja perustavansa e.damsin. DAMS tarjosi toimitilat sekä vastasi logistiikasta. Kesäkuussa 2014 Renault ilmoitti lähtevänsä mukaan yhteistyöhön ja tallin nimisponsoriksi. Renault oli osallistunut Formula E:n kehittämiseen jo yhdessä runkovalmistaja Sparkin kanssa ja oli luomassa ensimmäisellä kaudella kaikkien tallien käyttämän Spark-Renault SRT 01E auton. Yhteistyöllä Renault vahvisti osallistumistaan sarjaan ja tallin nimeksi tuli e.dams-Renault. e.dams oli viides Formula E:n sitoutunut talli. Tallin kotipaikaksi tuli DAMS:n kotipaikka Ranskan Le Mansissa.
e.dams-Renault 2014–2015
Renaultin mukaan tulon myötä julkistettiin myös tallin kuljettajat. Ensimmäisellä kaudella, 2014–2015, kuljettajina olivat sveitsiläinen Sébastien Buemi ja ranskalainen Nicolas Prost. Nicolas Prost oli toiminut aiemmin muun muassa Lotus F1 -tallin varakuljettajana ja osallistunut WEC-kestävyysajosarjaan. Buemi oli entinen Formula 1 kilpa- ja testikuljettaja sekä osallistunut myös WEC-sarjaan. Heinäkuun 2014 testeissä Donington Parkissa Renaultin Buemi oli nopein ja Prost seitsemänneksi nopein.
Marcus Kjöllerfeldt
Suomen sisällissota
Kjöllerfeldt palasi takaisin Suomeen 13. maaliskuuta 1918, missä hänet määrättiin järjestämään Vilppulan rintamanlohkon lääkintähuolto. Hän toimi aluksi lentävän ambulanssin johtajana ja 9. huhtikuuta 1918 alkaen 1. Sairashoitopataljoonan 2. komppanian päällikkönä sekä pataljoonan eläinlääkärinä. Hän otti osaa sisällissodan taisteluihin Vilppulassa, Tampereella ja Viipurissa.
Tenjan taistelu
Tenjan taistelu oli kiivas aseellinen välikohtaus Tenjan kylässä Kroatian sodassa 7. heinäkuuta 1991. Se oli yksi sodan ensimmäisistä taisteluista. Taistelu kesti noin kahdeksan tuntia ja vaati ehkä 8-12 kuollutta sekä lukuisia haavoittuneita.
Armeijan väliintulo
Taistelun jäljiltä Tenjan talot olivat täynnä luodinreikiä, ja joidenkin talojen kattoihin oli osunut raketteja. Ajoneuvoista oli särkynyt tuulilaseja ja renkaita oli puhki. Luodinreikäinen, veriroiskeinen jäätelökone joka toimi vielä näytti makaaberilta.
Toni Lähteenmäki
Nykyään Lähteenmäki on muutamissa bilebändeissä mukana. Lisäksi hän työskentelee satunnaisesti hevostallilla maatalouslomittajana, graafikkona sekä Tuula Lehtisen taiteen parissa assistenttina.
Timo Kekkonen
Timo Kaleva Kekkonen (s. 3. toukokuuta 1957 Helsinki) on suomalainen diplomi-insinööri ja Sähköturvallisuuden edistämiskeskus STEK ry:n toimitusjohtaja maaliskuusta 2014. Vuosina 2006–2013 hän työskenteli johtajana Elinkeinoelämän keskusliitossa.
Juupajoki (Harjunpäänjoen sivujoki)
Luonto
Ruohottunut järvi tarjoaa ravintoa linnuille ja hyönteisille. Liian tiheä kasvusto sen sijaan heikentää vesilintujen elinmahdollisuuksia, mutta muuttolintujen levähdyspaikkana Juupajärvi ja läheiset Pitkäjärvi ja Katinhäntä sekä Porolanaukean pellot ovat olleet suosittuja kohteita suurilla muuttolinnuilla.
Kristin Scott Thomas
1990-luku
Vuonna 1992 Scott Thomas näytteli englantilaisvaimo Fiona Dobsonia Roman Polańskin ohjaamassa elokuvassa Katkera kuu yhdessä Hugh Grantin, Emmanuelle Seignerin ja Peter Coyoten kanssa. Seuraavana vuonna hän näytteli nimiroolia kuusiosaisessa minisarjassa Sisar Gabriel, jossa hänen näyttelemänsä katolisen kirkon nunna lähtee väliaikaisesti luostarista auttamaan perhettään.
Scott Thomas näyttelee IMF-agentti Sarah Daviesia Brian De Palman ohjaamassa ja Tom Cruisen tähdittämässä elokuvassa Vaarallinen tehtävä, joka sai ensi-iltansa vuonna 1996 ja perustuu vuosina 1966–1973 esitettyyn samannimiseen televisiosarjaan. Scott Thomas sanoi roolistaan: ”Kuolen [käsikirjoituksen] sivulla 25. Mutta kuolen Tom Cruisen käsivarsille, joten se on sen arvoista.” Vuonna 1996 hän näytteli myös Anthony Minghellan ohjaamassa elokuvassa Englantilainen potilas, joka perustuu Michael Ondaatjen palkittuun samannimiseen romaaniin vuodelta 1992. Toiseen maailmansotaan sijoittuvassa, takaumina etenevässä sotadraamassa Scott Thomas näyttelee aviollista Katharine Cliftonia, joka aloittaa kohtalokkaan rakkaussuhteen aviomiehensä kollegan, unkarilaisen arkeologikreivi László de Almásyn (Ralph Fiennes) kanssa. Kriitikoiden ylistämä elokuva palkittiin yhdeksällä Oscarilla ja se tuotti maailmanlaajuisesti 232 miljoonan dollarin lipputulot. Scott Thomas oli ehdolla roolisuorituksestaan parhaan naispääosan Oscarin, Golden Globen, Baftan ja Screen Actors Guildin saajaksi. Hänestä ja Ralph Fiennesistä tuli elokuvan kuvausten aikana hyvät ystävät, ja he jatkoivat yhteistyötään Chromophobia- ja The Invisible Woman – kielletty rakkaus -elokuvissa (2005 ja 2013).